Տնտեսական հարցերի քարտուղարություն

**Տնտեսական հարցերի քարտուղարություն**, Հռոմեական Կուրիայի ստորաբաժանում, որը պատասխանատու է Սուրբ Աթոռի և Վատիկան քաղաք-պետության բոլոր տնտեսական գործունեությունների համար։

## Նկարագրություն
Ֆրանցիսկոս պապը հիմնեց քարտուղարութունը՝ «Ֆիդելիս դիսպենսատոր Էթ պրուդենս»  փաստաթղթով, որը հրապարակվել է  2014թ փետրվարի 24-ին։  Այն ղեկավարում է պրեֆեկտը, նախկինում կարդինալը, որն ուղղակիորեն ենթարկվում է Հռոմի Պապին։ Սյն Կուրիայի այլ ստորաբաժանումների հետ համեմատած, պետական քարտուղարությունից հետո, երկրորդ կառույցն է, որը ստացել է քարտուղարություն անվանումը, ինչը վկայում է դրա կարևորության մասին։ Քարտուղարության կենտրոնակայանը գտնվում է Վատիկանի այգիներում՝ Սուրբ Հովհաննեսի Աշտարակում։

Սիդնեյի արքեպիսկոպոս, կարդինալ՝ Ջորջ Փելը, նշանակվել է քարտուղարության առաջին պրեֆեկտ և «խնդրվել է հնարավորինս շուտ սկսել աշխատանքը»:Փելն ասել է, որ Վատիկանում աշխատանքի կանցնի «մինչև մարտի վերջ»։ Հռոմի Պապը հայտարարել է նաև  տնտեսության հարցերով խորհրդի ստեղծման մասին, որը կորոշի քարտուղարության քաղաքական ուղղությունները և կվերլուծի նրա աշխատանքը։ Խորհուրդը բաղկացած է ութ կարդինալներից կամ եպիսկոպոսներից և յոթ աշխարհականներից։ Աշխարհականները ֆինանսական ոլորտում մասնագիտական մեծ փորձ ունեցողներ են, որոնք ընտրվել են որպեսզի  ներկայացնեն համաշխարհային եկեղեցին։ Այդ անդամներն անվանակոչվել են մարտի 8-ին:Խորհուրդը գլխավորում էր կարդինալ Ռայնհարդ Մարքսը ՝ որպես համակարգող։ 2015 թվականի հունիսի 5-ին Ֆրանցիսկոս Պապը Լիբերո Միլոնեին նշանակել է Գլխավոր աուդիտոր։

2014թ. սեպտեմբերին տեղի ունեցավ տնտեսության խորհրդի նիստ, որտեղ քննարկվեց նոր քարտուղարության կանոնադրությունը։ Խորհուրդը քննարկել է նաևՍուրբ Աթոռի գույքի կառավարման պարտականությունների փոխանցումը տնտեսության քարտուղարությանը և բյուջետավորման համակարգի ստեղծման չափանիշները։

2014 թվականի մարտի 3-ին Ֆրանցիսկոս Պապը Մոնսինյոր Ալֆրեդ Սուերեբին նշանակել է քարտուղարության առաջին գլխավոր քարտուղար։ Ավելի ուշ ՝ 2018 թվականի փետրվարին, Սուերեբը լքեց պաշտոնը։ Մարտի 22-ին Ֆրանցիսկոս Պապը նշանակեց Մոնսինյոր Բրայան Ֆարմեին՝ ավստրալական ծագմամբ իրավաբան և Վենետիկի Սուրբ Պիոս 10-ի անվան կանոնական իրավունքի ֆակուլտետի ղեկավարին, խորհրդի առաջին քարտուղար, որը ղեկավարում է քարտուղարությունը։

2014 թվականի հուլիսի 9-ին հրապարակված կարգադրության համաձայն՝ քարտուղարության պարտականությունները տնտեսության համար զգալիորեն ընդլայնվել են, քանի որ այն որոշում է կայացրել, որ Սուբ Աթոռի գույքի կառավարման սովորական բաժինը պետք է հանձնվի քարտուղարությանը, և տրամադրվի մարդկային ռեսուրսների նկատմամբ վերահսկողությունը։

2021 թվականի ապրիլին, տնտեսական հարցերի քարտուղարությունը, Վատիկանի կողմից նշանակված որոշ բարձրաստիճան անձանց պարտավորեցրեց թափանցիկ տեղեկատվություն տրամադրել իրենց անձնական ֆինանսների վերաբերյալ։

Եվ քարտուղարությունը, և խորհուրդը պաշտոնական կարգավիճակ են ստացել 2015 թվականի փետրվարին։

2022 թվականի հունիսի 5-ին, ինչպես նախատեսված է կաթոլիկ սահմանադրության մեջ, պրեֆեկտ Խուան Անտոնիո Գերերո Ալվեսը տեղեկացրեց Կյուրիայի այլ բաժիններին, որտնտեսական հարցերի քարտուղարության շրջանակներում ստեղծում է մարդկային ռեսուրսների բաժին՝ Հռոմեական Կուրիայի մարդկային ռեսուրսների գործառույթները կառավարելու համար։

## Պրեֆեկտներ
*Ջորջ Փել (24 փետրվար 2014 թ – 24 փետրվար 2019), արձակուրդում 2017 թվականի հունիսի 29-ից,
*Խուան Անտոնիո Գերերո Ալվես Ս.Ջ., (նշանակվել է 2019 թվականի նոյեմբերի 14-ին, ուժի մեջ է մտնում հունվարի 1-ից 2020թ – 30 նոյեմբեր 2022թ),
* Մաքսիմինո Կաբալյերո Լեդո  (նշանակվել է 2022 թվականի նոյեմբերի 30-ին, ուժի մեջ է մտել 2022 թվականի դեկտեմբերի 1-ից առ այսօր)։

## Ծանոթագրություններ

Կատեգորիա:2014 հիմնադրված կազմակերպություններ
Կատեգորիա:Սուրբ Աթոռ
Կատեգորիա:Վատիկանի տնտեսություն
Կատեգորիա:Ֆրանցիսկոս (Հռոմի պապ)